CELEX: 32011D1011(02)
Language: et
Date: 2011-10-10 00:00:00
Title: Komisjoni otsus, 10. oktoober 2011 , millega muudetakse otsust 2007/602/EÜ, millega asutatakse sidusrühmadega peetavate arutelude töörühm, kes tegeleb rahvatervise ja tarbijakaitse küsimustega

11.10.2011   
            
            
               ET
            
            
               Euroopa Liidu Teataja
            
            
               C 299/6
            
         KOMISJONI OTSUS,
   10. oktoober 2011,
   millega muudetakse otsust 2007/602/EÜ, millega asutatakse sidusrühmadega peetavate arutelude töörühm, kes tegeleb rahvatervise ja tarbijakaitse küsimustega
   2011/C 299/07
   EUROOPA KOMISJON,
   võttes arvesse Euroopa Liidu toimimise lepingut, eriti selle artiklit 169,
   ning arvestades järgmist:
   
               (1)
            
            
               Euroopa Liidu toimimise lepingu artikliga 169 tehakse Euroopa Liidule ülesandeks tagada tarbijakaitse kõrge tase ja suurendada tarbijate õigust olla informeeritud ja organiseeruda oma huvide kaitseks.
            
         
               (2)
            
            
               Komisjoni otsusega 2007/602/EÜ (1) on asutatud sidusrühmadega peetavate arutelude töörühm, kes tegeleb rahvatervise ja tarbijakaitse küsimustega ja kes alustas tööd 10. oktoobril 2007, et nõustada komisjoni konsulteerimisprotsesside parimate tavade asjus ning aidata tal kõnealustes valdkondades sidusrühmade osalust ja nende vajadusi paremini siduda.
            
         
               (3)
            
            
               Otsuse artikli 3 lõike 4 kohaselt nimetatakse liikmed ametisse neljaks aastaks ilma nende ametiaega pikendamata. Liikmete esimese ametissemääramise ajal tuleb pooled liikmetest määrata kaheks aastaks, ilma et ametiaega saaks pikendada. Komisjon kehtestas pooltele liikmetele lühema tööülesannete täitmise perioodi selleks, et kogu töörühma liikmete vahetumisest tulenevaid häireid vältida.
            
         
               (4)
            
            
               Komisjon määras sidusrühmadega peetavate arutelude töörühma liikmed otsusega 2007/793/EÜ (2) ja täpsustas nende liikmete ametiaega otsusega 2009/783/EÜ (3). Kümme liiget on seega nimetatud töörühma neljaks aastaks (nende liikmestaatus algas 29. novembril 2007 ja kestab 29. novembrini 2011) ning kümme uut liiget nimetati nelja-aastaseks täisajaks, mis lõpeb 2013. aasta novembris.
            
         
               (5)
            
            
               Sidusrühmadega peetavate arutelude töörühm on tervise- ja tarbijaküsimuste peadirektoraadis peetavate konsultatsioonide käigus kasutatavate heade tavade koodeksi väljatöötamisega juba päris kaugele jõudnud. Töörühma koosseisu uuendamine häiriks töö käiku ja järjepidevust.
            
         
               (6)
            
            
               Kogemustele toetudes märgitakse, et sidusrühmadega peetavate arutelude töörühma praeguses koosseisus on võrdselt hästi esindatud tervise- ja tarbijaküsimuste peadirektoraadi hallatavate poliitiliste valdkondadega seotud sidusrühmad esindamaks nii tööstust kui ka valitsusväliseid organisatsioone, töörühmas on hulgaliselt pädevaid eksperte, samuti on geograafiline jaotus liidu piires laialdane ning sooline võrdsus tagatud.
            
         
               (7)
            
            
               Seega on asjakohane säilitada sidusrühmadega peetavate arutelude töörühma praegune koosseis kuni 2013. aasta novembrini, mil liikmete mandaat lõpeb,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2007/602/EÜ muudetakse järgmiselt:
   
               1.
            
            
               Artikli 3 lõige 4 asendatakse järgmisega:
               „4.   Liikmeks nimetatute liikmelisus kestab kuni 2. novembrini 2013.”
            
         
               2.
            
            
               Artikli 3 lõige 5 asendatakse järgmisega:
               „5.   Komisjon võib asendada need liikmed, kes ei suuda enam töörühma töös tõhusalt osaleda, kes astuvad tagasi või kes ei täida käesoleva artikli lõikes 3 või ELi toimimise lepingu artiklis 339 sätestatud tingimusi”.
            
         
               3.
            
            
               Artikli 3 lõige 7 asendatakse järgmisega:
               „7.   Isikuliselt ametisse nimetatud liikmete nimed on loetletud käesoleva otsuse lisas. Liikmete nimesid kogutakse, töödeldakse ja avaldatakse vastavalt määrusele (EÜ) nr 45/2001.”
            
         Artikkel 2
   Käesoleva otsuse lisa, milles on loetletud sidusrühmadega peetavate arutelude töörühma liikmed, lisatakse otsuse 2007/602/EÜ juurde selle lisana.
   Artikkel 3
   Käesolev otsus jõustub 2. novembril 2011.
   
      Brüssel, 10. oktoober 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 234, 6.9.2007, lk 13.
   
      (2)  ELT L 320, 6.12.2007, lk 33.
   
      (3)  ELT L 279, 24.10.2009, lk 6.
   
      LISA
      Sidusrühmadega peetavate arutelude töörühma liikmed on:
      
                   
               
               
                  BAX Willemien
               
            
                   
               
               
                  BERTELETTI KEMP Florence
               
            
                   
               
               
                  CEPONYTE Zita
               
            
                   
               
               
                  CZIMBALMOS Ágnes
               
            
                   
               
               
                  GALLANI Barbara
               
            
                   
               
               
                  GOUVEIA Rodrigo
               
            
                   
               
               
                  GRUNER Bernd
               
            
                   
               
               
                  HERVE Maryse
               
            
                   
               
               
                  KETTLITZ Beate
               
            
                   
               
               
                  KOSINSKA Monika
               
            
                   
               
               
                  KUTIN Breda
               
            
                   
               
               
                  LOGSTRUP Susanne
               
            
                   
               
               
                  RODRIGUEZ Nathalie
               
            
                   
               
               
                  ROSS Melody
               
            
                   
               
               
                  SHEPPARD Philip
               
            
                   
               
               
                  TIDDENS-ENGWIRDA Lisette
               
            
                   
               
               
                  VAN TICHELEN Sonja
               
            
                   
               
               
                  VINCENTEN Joanne
               
            
                   
               
               
                  VON ESSEN Garlich